স্ত্রী প্রাণির এইসকল এনাটমিগত বৈশিষ্ট্য তৈরির জন্যে প্রচুর এনার্জি ক্ষয় হয়েছে। নতুন জিন এবং মেটাবলিজম তৈরির পিছনে প্রকৃতিকে দিতে হয়েছে দীর্ঘ সময়। যাকে বিবর্তনের ভাষায় ‘কস্ট অফ অ্যাডাপ্টেশন’ বলা হয়। মনে রাখা প্রয়োজন যে, প্রকৃতির এই শক্তিক্ষয়ের পিছনে একটা নিগূড় উদ্দেশ্য অবশ্যই আছে। এমনি এমনি কোনো কারণ ছাড়া এসব কিছু হয় না। যদি নারী প্রজাতিতে এরকম রেজিস্টিভ কোনো ফাংশন তৈরি না হতো, তাহলে যৌন অবদমনের কারণে যেকোনো একটা প্রজাতির(জেন্ডার) ক্রমশ বিলুপ্ত হওয়ার সম্ভাবনা ছিল। প্রকৃতি নারী এবং পুরুষ- উভয় সত্ত্বাকেই তাই প্রতিযোগিতার মধ্য দিয়ে বিবর্তিত হওয়ার সুযোগ দিয়েছে। ফলে প্রাণিজগতের মধ্যে ‘ধর্ষণ’ শুধুমাত্র একটি সামাজিক ক্রিয়া(অপরাধমূলক অবশ্যই) নয়, জৈববিবর্তনের দীর্ঘপথ জুড়ে এর ইতিহাস লেখা রয়েছে। প্রাণিদের মধ্যে যদি শুধুমাত্র স্বাভাবিক যৌনমিলন ঘটত, তাহলে উপরে বর্ণিত বিশেষ অঙ্গগুলোর কোনো অস্তিত্ব থাকত না। বিবর্তনের মাধ্যমে সৃষ্ট এইসব অঙ্গ এবং কৌশল পুরুষ প্রাণির যৌনচাহিদার পক্ষে। অর্থাৎ ‘নির্বাচিত’(Natural selection)। অন্যদিকে নারীদের শরীরে যে বিভিন্ন প্রতিরোধমূলক অঙ্গ তৈরি হয়েছে, এটিও একটি প্রাকৃতিক নির্বাচন। সুতরাং, সবশেষে এটা বলা আবশ্যক যে, প্রাণিকুলের মধ্যে ‘ধর্ষণ’-কে জৈববিবর্তনীয় দৃষ্টিকোণ থেকে ব্যাখ্যা করা যায়।